Grizpuga arbapuso

La Grizpuga arbapuso aŭ Grizpuga arbapodo (Hemiprocne longipennis, laŭ kio ankaŭ Longflugila arbapuso) estas specio de arbapuso. Arbapusoj estas tre aeremaj preskaŭpaserinaj birdoj, tre rilataj, sed distingaj disde la veraj apusoj. Kiel la aliaj membroj de la Hemiproknedoj, tiu ĉi specio estas tre rilata al la veraj apusoj, sed male al la veraj apusoj, la arbapusoj estas arboremaj, ofte videblaj ripoze alkroĉitaj al arboj, alttensiaj fostoj, kaj pilonoj. Dumripoze, la flugilpintoj kruciĝas super la vosto. Ĉi tiu specio estas ofte trovebla en Duoninsula Malajzio, sed havas tre grandan teritorion; ekzistas limigitaj informoj pri populaciaj tendencoj.Jeyarajasingam. A. kaj Pearson. A. 2012. A Field Guide to the Birds of Peninsular Malaysia and Singapore. Oxford University press

Aspekto
Plenkreskaj maskloj havas distingajn malhelgrizajn gorĝojn kaj bruston, kiuj kontrastas kun blanka ventro. Orelkovriloj estas obtuze oranĝruĝaj/kaŝtankoloraj. Plenkreskaj inoj ne havas la obtuzan oranĝruĝan/kaŝtankoloron sur la orelkovriloj. Kiam ili ripozas, la flugilpintoj kruciĝas trans la voston. Ambaŭ seksoj havas verdecan brilon en la supraj partoj.

Distribuado
Ĝi troviĝas en Brunejo, Indonezio, Malajzio, Birmo, Filipinoj, Singapuro kaj Tajlando. Ĝiaj naturaj vivejoj estas subtropikaj aŭ tropikaj humidaj arbaroj de malaltaj teroj, subtropikaj aŭ tropikaj mangrovarbaroj, kaj subtropikaj aŭ tropikaj humidaj montarbaroj.

Ekologio kaj kutimaro
Tiuj ĉi birdoj foje kaptas insektojn dumfluge per saltado de ripozejoj. Ili konstruas nestojn sur arbobranĉoj. La duonsubtasforma nesto estas farita el malmoliĝinta salivo intermetita kun plumoj, muskoj kaj/aŭ flokoj de arboŝelo. La ununura ovo laŭdire estas ligita al la nestosurfaco per salivo. Pro la delikata naturo de la nesto, ĝi estas ligita nur unuflanke al la branĉo. Tial, la birdo ne sidas rekte sur la nesto por kovado.Chantler, P. (2000). Swifts. A guide to the swifts and treeswifts of the world. New Haven & London: Yale University Press. (2a eld.) Simile, la gepatraj birdoj laŭdire kovas per sidado sur la branĉo super la nesto kaj lanugigante siajn brustoplumojn por kovri ĝin.Gibson-Hill, C. A. (1950). "A note on the Crested Tree-swift". Malayan Nature Journal, 5: 5-8.

Ambaŭ seksoj helpas kovi la ovon. Dum la ŝanĝo de gepatra zorgo, la partnero sidas proksime al la kovanta plenkreskulo kaj zorge glitas super la nesto.

 Referencoj 

 Birds of India de Grimmett, Inskipp kaj Inskipp, ISBN 0-691-04910-6
 Swifts de Chantler kaj Driessens, ISBN 1-873403-83-6

Kategorio:Apodoformaj
Kategorio:Orientalisa faŭno
Kategorio:Birdoj de Azio